توقیز یوز مینگ عیال سیلاو کارتی آلگن
افغانستان سیلاولر شکایت لرینی تینگلش کمیسیونی ییتیب کیلگن شکایت لرنی تینگلش جریانی نینگ ایکینچی کونیده ولایتی کینگشی رویخطی دن چیقریلگن لرحجت لرینی تیکشیردی.
بو ییغین ده خبرنگارلردن تشقری پایتخت کابلدن باشقه ایکی ولایتدن بیر قطار ولایت کینگشی رویخطی دن چیقریلگن نامزد لر اشتراک ایتگن ایدیلر. نامزد لر دستلبکی رویخط گه آلینمه گن لریدن اعتراض بیلدیریب ، بونگه حقلی بولگن لری اوچون کیره ک لی حجت لرینی سیلاولر شکایت لرینی تینگلش کمیسونی گه تقدیم ایتگن لر.
بو کمیسیون نینگ ایلک ییغینیده جمهوررئیس لیککه نامزد قیلیب رویخطدن چیقریلگن لر دعوت ایتیلیب اوز اعتراضی نی بیلدیرگن ایدیلر.
ولایت کینگشی گه نامزد قیلیب رویخط دن تشلنگن اونلب نامزد دستلبکی رویخطگه آلینمه گن لری اوچون سیلاولر شکایت لرینی تینگلش کمیسیونیگه مراجعه قیلگن
بوشخص لر ایسه نوبت بیلن کمیسیون باشلیغی واعضالری حضوریگه توریب اوز اعتراض لرینی هم یازمه شکلیده کمیسیونگه تاپشیریب وهم ایکی دقیقه ده اوز شکایت لرینی بیلدیریش لری ممکن
سیلاولرشکایت لرینی تینگلش کمیسیونی تاماندن بوگونده 120کیشی نی اعتراض لری تیکشیریلردی، لیکن بولردن آزراغی بو ییرده اشتراک ایتگن ایدی.
کوریلیشیچه نامزد لرنینگ دستبلکی رویخط گه کیلمه گن لریگه کیره کلی آواز بیریش کارتینی کمیسیونگه تاپشیره آلمه گن لری سبب بولگن .
سیلاولرشکایت لرینی تینگلش کمیسونی ایسه اعتراض قیلگن لر، لازم بولگن آواز بیریش کارتی نی تیارلب بیره آلمسلیک لری نی ایته دیلر.
بیراق اعتراض چی شخص لر بو کمیسیون جواب لری نی قبول قیلمی، عین حالده سیلاو لر مستقل کمیسیونی نی بو لرنینگ آواز کارت لرینی معلوماتی تیزیم لریگه اوتکزمه گن لیک که عیب له ماقده لر .
" بیزنینگ اعتراضیمیز شو 680 ته آوازکارتی، 20000افغانی و12صنف نی بیتدیرگن حجت نی ولایتده گی سیلاولرکمیسیونگه تاپشیرگن ایدیک، کیین کوردیک بیز دستلبکی رویخط گه یوق میز، سببی نی هم بیلمه دیک نیمه، شو سبب سیلاولر شکایت لرینی تینگلش کمیسیونی گه اوزشکایت لریمیزنی تاپشیردیک، بوگون بیزلرنی چقیردی، بو کمیسیون ایتگن دلیل لری نی قبول قیلمه یمیز، چون بیزلرنی غیابیمیزده قرارآلینگن، بیزگه کم چیلیگی بولسه آلدین ایتسین ایدی"
اما کمیسیون مسووللری اعتراض قیلگن لرگه ایجابی جواب بیریش لری دن ایشانچ بیرماقده لر، بوخصوصده بو کمیسیون کاتبی نادر محسنی
"اعتراض قیلگن وشکایت قیلگن لر گه ایجابی جواب بیریله دی، کیلگوسی کونلرده هم دوام ایته دی.
بوکیشی لرکابل لوگر ومیدان وردک ولایت لریدن بولگن. بوگون توپلم 120 کیشی شکایت واعتراض لری تیکشیریله دی"
محسنی جنابلری اعتراض قیلگن لر حجت لرینی تیکشیریش لری یانیده دستلبکی رویخط گه موفق بولگن جمهور رئیس لیک و ولایت کینگشی نامزد لرینی قنده ی یول تاپگن لری هم تیکشیریلیشی نی ایتدی.
کارت لرنینگ اعتبارسیزلیگی کمیسیون تاماندن تیل گه آلینه یاتگن بیر پیتده آواز کارتی بیریش جریانی هلی هم بوتون مملکت دوام ایتماقده.
آوازبیریش اوچون کارت آلیش جریانی باشلنگندن کیین حاضرگچه 3میلیونگه یقین گه یقین کیشی آواز کارتی آلگن بوندن 900توقیز یوزمینگی ایسه عیاللربولگن.
عین حالده کوزه تیش و فساد گه قرشی کوره ش اداره سی سیلاو لر مستقل کمیسیونیدن نامزذ لرنینگ مالی مبنع لری شفاف بولیب اوتیشی اوچون قانون وضع قیلیشی نی طلب قیلگن.وبوبیلن سیلاولرده قلابگرلیک لر آلدی آلینیشی نی تاکیدله گن.
azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab